《移居（二首）》
明代·多炡

几车书籍重新迁，绕架殷勤手自编。
一世蠹鱼同出入，千秋鸿宝足留连。
挥毫隔竹萧萧雨，洗墨临池澹澹烟。
熟读《离骚》还痛饮，颓然犹藉古人眠。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。